ประกาศกรมสรรพสามิตประกาศกรมสรรพสามิตเรื่อง หลักเกณฑ์ วิธีการและเงื่อนไขการคืนภาษีสำหรับแบตเตอรี่ที่พิสูจน์ได้ว่าเสียหายหรือเสื่อมคุณภาพจนใช้การไม่ได้------------------ เพื่ออนุมัติตามความในมาตรา๑๐๔ วรรคสอง แห่งพระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิตกำหนดหลักเกณฑ์วิธีการและเงื่อนไขไว้ ดังต่อไปนี้ ข้อ ๑แบตเตอรี่ที่จะขอคืนภาษีได้ ต้องเป็นแบตเตอรี่ ดังนี้ ๑.๑ แบตเตอรี่ที่ใช้กับรถยนต์และแบตเตอรี่ที่ใช้กับรถจักรยานยนต์เท่านั้น ๑.๒ เป็นแบตเตอรี่ทีผลิตมาแล้วไม่เกิน ๖เดือนนับจากวันผลิตถึงวันยื่นคำขอคืนภาษี โดยมีวัน เดือน ปีที่ผลิตประทับอยู่บนตัวแบตเตอรี่ด้วย ข้อ ๒ให้ผู้ประกอบอุตสาหกรรมแบตเตอรี่ตามข้อ ๑ ที่มีความประสงค์จะขอรับคืนภาษีสำหรับแบตเตอรี่ที่พิสูจน์ได้ว่าแบตเตอรี่นั้นได้เสียหายหรือเสื่อมคุณภาพจนใช้การไม่ได้ยื่นคำขอพร้อมทั้งแจ้งรายละเอียดระบุถึงสาเหตุที่แบตเตอรี่เกิดความเสียหายหรือเสื่อมคุณภาพและเอกสารดังต่อไปนี้ ๒.๑ แบบ ภษ. ๐๑-๓๗ ๒.๒ แบบ ภษ. ๐๑-๓๘ ๒.๓ บัญชีประจำวันแสดงการรับจ่ายแบตเตอรี่และวัตถุดิบที่ใช้ผลิตพร้อมเอกสารหลักฐานประกอบการบันทึกบัญชีของปีที่ขอคืนภาษี ๒.๔ สำเนาแบบรายการชำระภาษีสรรพสามิต (ภษ.๐๑-๑๒) ๒.๕ สำเนาเอกสารประกอบแบบ ภษ. ๐๑-๑๒ที่แสดงรายละเอียดของแบตเตอรี่ที่จะขอคืนภาษีว่าเป็นแบตเตอรี่ที่ได้ชำระภาษีแล้วและมีหลักฐานแสดงวัน เดือน ปี ที่ผลิตบนตัวแบตเตอรี่เพื่อสามารถตรวจสอบได้ว่าเป็นแบตเตอรี่ที่ผลิตมาแล้วไม่เกิน๖ เดือน ข้อ ๓ให้ผู้ประกอบอุตสาหกรรมยื่นคำขอพร้อมกับเอกสารตามข้อ ๒ ต่อหน่วยงานต่อไปนี้ ๓.๑ ในส่วนกลางให้ยื่นคำขอที่สำนักบริหารการจัดเก็บภาษี ๒ และให้ส่วนควบคุมการผลิตและจำหน่าย สำนักบริหารการจัดเก็บภาษี ๒ตรวจสอบบัญชีแบตเตอรี่ที่จะขอคืนภาษี ตามหลักฐานข้อ ๒เมื่อตรวจสอบเสร็จแล้วให้แจ้งผู้ประกอบอุตสาหกรรม และคณะกรรมการตามข้อ ๔.๑ เพื่อกำหนดวันไปดำเนินการตรวจสอบทำงานและสภาพของแบตเตอรี่ที่ผ่านการตรวจสอบบัญชีแล้วและดำเนินการทำลายต่อไป ๓.๒ ในส่วนภูมิภาคให้ยื่นคำขอที่สำนักงานสรรพสามิตจังหวัดที่โรงอุตสาหกรรมนั้นตั้งอยู่เพื่อให้เจ้าหน้าที่ไปตรวจสอบบัญชีแบตเตอรี่ที่จะขอคืนภาษีตามหลักฐานข้อ๒ เมื่อตรวจสอบเสร็จแล้ว ให้แจ้งผู้ประกอบอุตสาหกรรมและคณะกรรมการตามข้อ๔.๒ เพื่อกำหนดวันไปดำเนินการตรวจสอบจำนวนและสภาพของแบตเตอรี่ที่ผ่านการตรวจสอบบัญชีแล้วและดำเนินการทำลายต่อไป สำหรับจังหวัดใดที่ไม่มีเจ้าหน้าที่ตรวจสอบบัญชีให้จังหวัดส่งเอกสารให้สำนักงานสรรพสามิตภาคเป็นผู้ดำเนินการตรวจสอบบัญชีเมื่อตรวจสอบบัญขีเสร็จแล้วให้สำนักงานสรรพสามิตภาคแจ้งจังหวัดทราบเพื่อจังหวัดจะได้แจ้งผู้ประกอบการอุตสาหกรรมและคณะกรรมการตามข้อ๔.๒เพื่อกำหนดวันไปดำเนินการตรวจสอบจำนวนและสภาพของแบตเตอรี่ที่ผ่านการตรวจสอบบัญชีแล้วและดำเนินการทำลายต่อไป ข้อ ๔ให้เจ้าพนักงานสรรพสามิตดังต่อไปนี้ เป็นคณะกรรมการตรวจสอบและทำลายแบตเตอรี่ที่ขอรับคืนภาษีสำหรับแบตเตอรี่ที่พิสูจน์ได้ว่าเสียหายหรือเสื่อมคุณภาพจนใช้การไม่ได้ ๔.๑ สำหรับการบริหารราชการส่วนกลางประกอบด้วย (๑) ผู้อำนวยการกองวิเคราะห์สินค้าและของกลางหรือผู้แทน (๒) ผู้อำนวยการส่วนคืน ยกเว้นและลดหย่อนภาษีสำนักบริหารจัดเก็บภาษี ๒หรือผู้แทน (๓) ผู้อำนวยการส่วนควบคุมการผลิตและจำหน่ายสำนักบริหารการจัดเก็บภาษี ๒ หรือผู้แทน (๔) ผู้อำนวยการส่วนกฎหมายและระเบียบ สำนักกฎหมายหรือผู้แทนทั้งนี้ผู้แทนตาม (๑) (๒) (๓) และ (๔) ต้องเป็นข้าราชการระดับ ๓ขึ้นไป ๔.๒ สำหรับการบริหารราชการส่วนภูมิภาคประกอบด้วย (๑) สรรพสามิตจังหวัดหรือผู้แทน (๒)สรรพสามิตอำเภอที่โรงอุตสาหกรรมนั้นตั้งอยู่ หรือผู้แทน (๓)เจ้าหน้าที่บริหารงานสรรพสามิต ตั้งแต่ระดับ ๖ ขึ้นไปหรือเจ้าหน้าที่ตรวจสรรพสามิต หรือเจ้าหน้าที่ตรวจสอบภาษีสำนักงานสรรพสามิตจังหวัด ข้อ ๕ให้คณะกรรมการตามข้อ ๔ นำสำเนาบันทึกผลการตรวจสอบบัญชีตามข้อ ๓.๑ หรือ ๓.๒ ไปตรวจสอบจำนวนและสภาพของแบตเตอรี่ที่ขอคืนภาษีและตรวจดูหลักฐานที่ประทับบนตัวแบตเตอรี่ ซึ่งต้องมีวัน เดือน ปี ประทับไว้ไม่เกิน ๖เดือน นับจากวันผลิตถึงวันยื่นคำขอรับคืนภาษีโดยพิจารณาประกอบกับหลักเกณฑ์ ดังนี้ ๕.๑แบตเตอรี่ที่จะคืนภาษีจะต้องมีส่วนประกอบของแบตเตอรี่ครบถ้วน ๕.๒ ในกรณีแบตเตอรี่เกิดการเสียหายขั้วแบตเตอรี่จะต้องไม่มีการบิดงอหรือบิดเบี้ยว และจะต้องมีลักษณะอย่างใดอย่างหนึ่งดังต่อไปนี้ ๕.๒.๑ แตกร้าว ๕.๒.๒ อื่นๆที่พิสูจน์ได้ว่าเกิดความเสียหายจริง ๕.๓ในกรณีแบตเตอรี่เสื่อมคุณภาพจนไม่สามารถนำไปใช้งานได้จะต้องมีลักษณะอย่างใดอย่างหนึ่งดังต่อไปนี้ ๕.๓.๑ แผ่นธาตุมีสีเปลี่ยนไป ๕.๓.๒ มีความถ่วงจำเพาะหรือแรงดันกระแสไฟฟ้าสูงหรือต่ำกว่ามาตรฐาน ๕.๓.๓ อื่นๆที่พิสูจน์ได้ว่าเสื่อมคุณภาพจนไม่สามารถนำไปใช้งานได้ ข้อ ๖ให้คณะกรรมการดำเนินการควบคุมการตรวจสอบจำนวนและสภาพของแบตเตอรี่ให้เป็นไปตามหลักเกณฑ์ที่กำหนดและดำเนินการทำลายแบตเตอรี่ที่เสียหายหรือเสื่อมคุณภาพจนใช้การไม่ได้ให้แล้วเสร็จ โดยใช้วิธีการ คือ (๑) ใช้เครื่องจักรบดทำลาย (๒) ใช้วิธีผ่าแยกเป็นส่วนๆ (๓) ใช้วิธีทุบทำลาย (๔) ใช้วิธีอื่นๆ ตามทีอธิบดีเห็นสมควร เมื่อควบคุมการตรวจสอบจำนวนและสภาพของแบตเตอรี่และดำเนินการทำลายแบตเตอรี่ที่เสียหายหรือเสื่อมคุณภาพจนใช้การไม่ได้เสร็จแล้วให้ทำบันทึกไว้เป็นหลักฐานสองฉบับมอบให้ผู้ประกอบอุตสาหกรรมหนึ่งฉบับ อีกฉบับหนึ่งเสนอสำนักบริหารการจัดเก็บภาษี๒ หรือสำนักงานสรรพสามิตจังหวัดเพื่อเป็นหลักฐานในการตรวจสอบคืนภาษี ข้อ ๗ให้ผู้ประกอบการอุตสาหกรรมยื่นคำขอรับคืนภาษีตามแบบ ภษ. ๐๑-๓๙ในส่วนกลางให้ยื่นต่ออธิบดีในส่วนภูมิภาคให้ยื่นต่อสรรพสามิตจังหวัด และให้สรรพสามิตจังหวัดพิจารณาเสนออธิบดีเพื่อสั่งคืนภาษีต่อไป ประกาศณ วันที่ ๑๓ พฤษภาคม พ.ศ. ๒๕๔๒ สมชัย ฤชุพันธุ์ อธิบดีกรมสรรพสามิต[ดูข้อมูลจากภาพกฎหมาย][รก.๒๕๔๒/พ๔๗ง/๓/๕ กรกฎาคม ๒๕๔๒] อาภรณ์/พิมพ์ ๓/๑/๔๕